Diari Oficial de la Generalitat Valenciana


Sumari del DOGV 3970, del 30-03-2001 (2001/2682)

Informació pública sobre els tràmits d'informació pública i d'audiència a interessats dels projectes de pla de reforma interior de la unitat d'execució del sector Camí Central de la Platja, del programa per al desenrotllament de l'actuació integrada (PDAI), compost d'alternativa tècnica, projecte d'urbanització i proposició jurídic econòmica, i de la reparcel·lació forçosa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3970

Data del DOGV
:   30-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2682


Organisme emissor
:   Ajuntament de Bellreguard

Tipus de document
:   Anunci

Informació pública sobre els tràmits d'informació pública i d'audiència a interessats dels projectes de pla de reforma interior de la unitat d'execució del sector Camí Central de la Platja, del programa per al desenrotllament de l'actuació integrada (PDAI), compost d'alternativa tècnica, projecte d'urbanització i proposició jurídic econòmica, i de la reparcel·lació forçosa. [2001/Q2682]
  
Mitjançant el Decret d'Alcaldia, de data 22 de febrer de 2001, s'han sotmès a tràmits d'informació pública i d'audiència a interessats els projectes de pla de reforma interior de la unitat d'execució del sector Camí Central de la Platja, del programa per al desenrotllament de l'actuació integrada (PDAI), compost d'alternativa tècnica, projecte d'urbanització i proposició jurídic econòmica, i de la reparcel·lació forçosa, redactats d'ofici per l'ajuntament, que, situat al costat de la plaça de la Costera i la Ronda ocupa una superfície de 18.116,70 metres quadrats, i l'àrea reparcel·lable és de 17.277 metres quadrats.
  
La gestió es preveu directa, sense perjuí que el seu desenrotllament es realitze per mitjà de gestió indirecta, si cal i durant els períodes esmentats, el PDAI podrà ser objecte de pública consulta a l'ajuntament, podran presentar-se al·legacions, altres alternatives tècniques, cabrà la pròrroga per 20 dies addicionals si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i presta caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública, sense perjuí de considerar com a presentada la proposta per l'ajuntament; l'acte d'obertura de pliques es farà, si és procedent, a les 12.00 hores del següent dia hàbil a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se tot unint-ne les proposicions. Així mateix, el projecte de reparcel·lació es podrà examinar i ser objecte d'al·legacions i els interessats podran practicar els requeriments a què fan referència els articles 69 i 70 de la Llei 6/1994, de la Generalitat Valenciana, Reguladora de l'Activitat Urbanística, en relació amb les valoracions de drets, condominis i altres.
  
Durant el termini de 20 dies podrà examinar-se l'expedient a les dependències d'Urbanisme de l'ajuntament i, si és procedent, formular-se al·legacions.